Nettat, n taddart-inna n Tegnit, tezweğ-d ɣer dagi, ɣur At Sliman. Segmi tezga trezzef ɣur lehl-is ɣer Tegnit, yerna tessen akken timucuha, d nettat i d-yettawin akk lexbarat n wayen iḍerrun akk di tmurt, ula d nettat, themmel ad tsew lqehwa lakin ; segmi ɛni ur tt-tettaf ara i lbiɛ « marci-nwar » tettas-d ɣur Dehbiya At Qasi, i wuɣur tt-id-tettaf dinna tewjed, lakin ula d Dehbiya-nni tettaf-itt mi ara tt-tehwiğ tettceggiɛ-itt akka n wakka, yerna waqila ula d lexdubga, d Ɣnima i asent-id-ixeṭṭben i kra n tid ara yebɣun ad zewğent i warraw-nsent.